Reno er ligesom Las Vegas kendt for sine kasinoer og liv i aftentimerne. I området omkring Reno River District ligger der et hav af kasinoer. Ligeledes finder du masser af restauranter, barer og caféer. Er du til kunst og natur, kan du besøge Nevada Museum of Art. På National Automobile Museum kan du opleve nordamerikansk bilhistorie. Her finder du Elvis Presleys Cadillac Eldorado og John F. Kennedys Lincoln Continental, der begge udgør en del af udstillingen. En af de store seværdigheder i Reno er Lake Tahoe, der på grund af sit krystalklare vand og omkringliggende bjerge, anses for at være en af USA’s bedste søer.